سينا

شبه جزيرة سينا منطقة شكلها مثلث موجودة فى شمال شرق مصر و تربط بين اسيا و افريقيا و مساحتها (61,000 كم مربع) فيها اماكن مقدسة و سياحية و أراضى زراعية.

تطل سينا على البحر المتوسط من الشمال و على البحر الاحمر من الجنوب و يحدها من الغرب خليج السويس و قناة السويس و اما من ناحية الشرق فتحدها صحراء النقب (فلسطين) و خليج العقبه و قطاع غزه.

يوصل اقصى طول لشبه جزيرة سينا من الشمال الى الجنوب حوالى 385 كم و عرضها من الغرب الى الشرق حوالى 210 كم.

مقسمه سينا ادارى الى محافظتين:جنوب سينا و شمال سينا و تعتبر من الناحية الجغرافيا جزء من قارة اسيا.

احتلت اسرائيل سينا مرتين فى حوالى عشر سنين فى عهد الرئيس جمال عبد الناصر :المرة الاولى سنة 1956 و انسحبت منها فور بعد قرار الامم المتحده و المرة التانيه سنة 1967 و لم تنسحب منها الا بعد حرب اكتوبر 1973 بعدما سيطرت مصر على جزء محاذى للقناة و توقيع معاهدة السلام مع مصر سنة 1979.

بعد أحداث ثورة 25 يناير فى مصر ظهرت جماعات مسلحة فى سينا و حصلت اعتداءات على مدينة العريش و مدينة الشيخ زويد و على اتوبيسات اسرائيلية فى ايلات فى 18 اغسطس 2011 و قالت اسرائيل أن المعتدين كانو من غزه و دخلوا ايلات من سينا التى على حسب قول اسرائيل فقدت مصر السيطرة عليها و ده بطبيعة الحال ممكن يعرض مصر لفقدان جزء من سينا او لسينا كلها للمرة التالتة بعدما قدرت معاهدة السلام المصرية الاسرائيلية ان تحفظ السلام و تمنع حصول حرب بين مصر و اسرائيل لحوالى 35 سنة.و بده يكون اعداء السلام قد قدروا ان يجروا مصر الى الحروب مرة اخرى ، و مع التوازنات العسكرية والاستراتيجية دلوقتى  فى العالم ، والتغييرات السياسية فى خريطة الشرق الوسطانى ،و فى حالة دخول الجيش الاسرائيلى سينا موقف مصر لن يكون هين.

 صور 

 مصادر 

 "Sinai Peninsula." Encyclopædia Britannica. Deluxe Edition. Chicago: Encyclopædia Britannica, 2008.

 لينكات برانيه و مصادر 
 "التوحيد والجهاد" تتوعد بتحويل سيناء الى ارض للصراع مع اسرائيل... 
 عسكرى اسرائيلى يهدد بتنفيذ عمليات جوه سيناء ضد الارهابيين ...
 التوتر يخيم على الحدود المصرية الاسرائيلية...
 نتانياهو وبيريز يزعمان: اعتداءات ايلات نفذت عبر سيناء بمساعدة مصرية... 

سينا
تصنيف:تاريخ مصر
تصنيف:جغرافيا مصر
تصنيف:شبه جزر